[{"text_idx": "#000003", "text": "Roedd gan DECIPHer bresenoldeb amlwg yng nghynhadledd ddiweddar Cymdeithas Ymchwil Ataliaeth Ewrop (EUSPR), a gynhaliwyd ar-lein dros gyfnod o dri diwrnod ym mis Hydref. Thema eleni oedd \u2018Gwneud gwyddor ataliaeth yn berthnasol i bawb: cyd-gynhyrchu ac effaith\u2019."}, {"text_idx": "#000004", "text": "Cychwynnodd y digwyddiad gyda gweithdai rhagarweiniol, oedd yn cynnwys gweithdy dechrau gyrfa yng ngofal Jeremy Segrott a Peter Gee. Roedd hwn yn edrych ar ffyrdd o ymgynghori a\u0302\u2019r cyhoedd ynghylch agweddau ar y broses ymchwil megis nodau ymchwil a chwestiynau; gweithdrefnau astudio (e.e. gwybodaeth i gyfranogwyr); strategaethau recriwtio a gweithgareddau dadansoddi a lledaenu data."}, {"text_idx": "#000005", "text": "Roedd y gweithdy\u2019n ystyried tri chwestiwn allweddol:"}, {"text_idx": "#000006", "text": "Beth yw manteision posibl cynnwys y cyhoedd (o safbwynt ymchwil, ac o safbwynt aelodau o\u2019r cyhoedd)?"}, {"text_idx": "#000008", "text": "Beth yw rhai o\u2019r prif heriau wrth gynnwys y cyhoedd mewn modd safonol, a sut mae rhoi sylw iddyn nhw?"}, {"text_idx": "#000009", "text": "Ar ddiwrnod agoriadol y brif gynhadledd, bu Dr Segrott ac Ina Koning (Prifysgol Utrecht) yn cynnal sesiwn ar \u2018fagu plant yn ystod COVID-19\u2019. Bu\u2019r sesiwn, oedd yn defnyddio arolwg diweddar o aelodau EUSPR, a hefyd waith ymchwil parhaus, yn edrych ar effaith y pandemig presennol ar rieni a theuluoedd; darpariaeth cymorth i deuluoedd; a sut mae ymyriadau magu plant wedi addasu yn ystod yr argyfwng iechyd."}, {"text_idx": "#000010", "text": "Yn arbennig, trafodwyd sut mae ymyriadau presennol wyneb yn wyneb ar sail grwpiau wedi cael eu haddasu i\u2019w cyflwyno ar-lein, a goblygiadau hynny ar gyfer theori\u2019r rhaglen, cadw at y bwriadau gweithredu, ac estyn allan ar draws gwahanol rannau o\u2019r boblogaeth."}, {"text_idx": "#000011", "text": "Dywedodd Dr Segrott, a fu gynt yn Llywydd EUSPR: \u2018Roedd hwn yn gyfle gwych i rannu\u2019r profiad a gawsom yn DECIPHer gyda rhwydwaith rhyngwladol o ymchwilwyr, ac i hyrwyddo cynnwys y cyhoedd ymhellach yng ngwyddor ataliaeth.\u2019"}, {"text_idx": "#000012", "text": "Cynhelir cynhadledd y flwyddyn nesaf \u2018Ataliaeth \u2013 Rhwng Moeseg ac Effeithiolrwydd\u2019 o 29 Medi \u2013 1 Hydref, 2021, yn Tallinn, Estonia. Cewch ragor o wybodaeth am y digwyddiad hwn ar wefan EUSPR."}, {"text_idx": "#000014", "text": "ABOUT US DECIPHer brings together leading experts from a range of disciplines to tackle public health issues such as diet and nutrition; physical activity; and tobacco, alcohol and drugs, with a particular focus on developing and evaluating multi-level interventions that will have an impact on the health and wellbeing of children and young people. DECIPHer is funded by Welsh Government through Health and Care Research Wales."}, {"text_idx": "#000015", "text": "Defnyddio dull ysgol gyfan ar gyfer iechyd meddwl yng NghymruMedi 27, 2023\nDatblygu Rhwydwaith Ymchwil Iechyd mewn YsgolionMedi 20, 2023\nAlice: \u2018Roedd cael y cyfleoedd hyn wedi fy nghyflwyno i wahanol ddiwydiannau a llwybrau gyrfa\u2019 Medi 15, 2023\nRowan: \u2018Erbyn hyn, dwi\u2019n sicr bod gyrfa mewn ymchwil gwyddorau cymdeithasol yn rhywbeth yr hoffwn ei dilyn\u2019Medi 15, 2023\nEmma: Bydd yr interniaeth hon yn llywio\u2019r hyn y byddaf yn ei ddilyn yn y dyfodolMedi 15, 2023"}]